_:n6b8bdc71fc7a451b945160478711ffeaxb0
<http://schema.org/articleBody>
"Jamnagar: गुजरात के बर्खास्त आईपीएस संजीव भट्ट को जामनगर कोर्ट ने उम्रकैद की सजा सुनायी है. 30 साल के व्यक्ति की हिरासत में मौत मामले में कोर्ट ने बर्खास्त आईपीएस अधिकारी संजीव भट्ट और उनके सहयोगी को दोषी करार दिया है.\n\n29 साल पुराना है मामला\n\n1990 में जामनगर में भारत बंद के दौरान हिंसा हुई थी. उस वक्त संजीव भट्ट जामनगर के एएसपी थे. इस दौरान पुलिस ने 133 लोगों को गिरफ्तार किया था, जिनमें 25 लोग घायल हुए थे. जबकि आठ लोगों को अस्पताल में भर्ती कराया गया था.\n\nइसे भी पढ़ेंःइस गर्मी में भी आधी रांची को समय पर नहीं मिल रहा पानी, लोगों की बढ़ी परेशानी\n\nन्यायिक हिरासत में रहते हुए एक आरोपी प्रभुदास माधवजी वैश्नानी की मौत हो गई थी. इसे लेकर तत्कालीन एएसपी भट्ट और उनके सहयोगियों पर पुलिस हिरासत में शख्स को पीटने का आरोप लगा था.\n\nइस मामले में संजीव भट्ट व अन्य पुलिसवालों के खिलाफ मुकदमा दर्ज किया गया था, लेकिन गुजरात सरकार ने मुकदमा चलाने की इजाजत नहीं दी. 2011 में राज्य सरकार ने भट्ट के खिलाफ ट्रायल की अनुमति दे दी.\n\nसुप्रीम कोर्ट ने खारिज की थी भट्ट की याचिका\n\nज्ञात हो कि पिछले बुधवार (12 जून) को सुप्रीम कोर्ट ने संजीव भट्ट की याचिका पर विचार करने से इनकार कर दिया था. शीर्ष अदालत में दाखिल इस याचिका में भट्ट ने अपने खिलाफ हिरासत में हुई मौत के मामले में गवाहों की नए सिरे से जांच की मांग की थी. भट्ट ने गुजरात हाई कोर्ट के आदेश को चुनौती देते हुए सुप्रीम कोर्ट में याचिका दायर की थी.\n\nगुजरात हाई कोर्ट ने उनके खिलाफ मुकदमे के दौरान कुछ अतिरिक्त गवाहों को गवाही के लिए समन देने के उनके अनुरोध से इनकार कर दिया था.\n\nगुजरात सरकार ने सुप्रीम कोर्ट को सूचित किया कि निचली अदालत ने 30 साल पुराने हिरासत में हुई मौत के मामले में पहले ही फैसले को 20 जून के लिए सुरक्षित रखा है.\n\nगौरतलब है कि संजीव भट्ट को बिना किसी मंजूरी के गैरहाजिर रहने व आवंटित सरकारी वाहन के दुरुपयोग को लेकर 2011 में निलंबित कर दिया गया था. इसके बाद 2015 में उन्हें बर्खास्त कर दिया गया.\n\nइसे भी पढ़ेंःगुजरात: दलित सरपंच के पति की पीट-पीटकर हत्या"
<https://newswing.com/gujarats-sacked-ips-sanjeev-bhatt-gets-life-imprisonment/115443/>